Ռամիլ Սաֆարով

Ռամիլ Սաֆարով (, ), ադրբեջանցի մարդասպան, որը հայտնի է դարձել Բուդապեշտում իր կատարած հանցագործության՝ հայկական բանակի լեյտենանտ Գուրգեն Մարգարյանի դաժան սպանության պատճառով։ Սաֆարովը Գուրգեն Մարգարյանի հետ մասնակցում էր ՆԱՏՕ-ի «գործընկերություն հանուն խաղաղության» ուսումնական ծրագրինREGNUM. Հինգ տարի առաջ դաժանորեն սպանվել է հայ սպա Գուրգեն Մարգարյանը ՏՎՀայի սպանության համար ադրբեջանցի զինվորականը ցմահ դատապարտվել է։ Սաֆարովը վերջինիս քնած ժամանակ կացնահարել է և մտադիր է եղել սպանել ևս մեկ հայ սպայի՝ Հայկ Մուկուչյանին, սակայն դա չի հաջողվել։

2006 թվականին Բուդապեշտի քաղաքային դատարանը Սաֆարովին դատապարտել է ցմահ ազատազրկման, 30 տարով առանց ներման թույլտվության։

2012 թվականի օգոստոսի 31-ին Հունգարիան Սաֆարովին արտահանձնել է ԱդրբեջանՌամիլ Սաֆարովը Ադրբեջան է վերադարձել, որտեղ երկրի նախագահ Իլհամ Ալիևի հրամանագրով նրան նույն օրը ներում է շնորհվելԱդրբեջանի նախագահի հրամանագիրը Ռ. Ս. Սաֆարովին ներման շնորհման մասին, Ադրբեջանի պաշտպանության նախարարության կողմից կոչումը բարձրացվել լեյտենանտից մայորի, բնակարան է ստացել և ֆինանսապես վարձատրվել։

Արտահանձնումից 10 օր անց ռուսական Ռոսիա 1 հեռուստաալիքի հետ զրույցում Սաֆարովն անդրադարձել է հայ սպային սպանելու դրդապատճառներին։ Նա մասնավորապես նշել է, որ դասընթացներին մասնակցելու նպատակով Բուդապեշտում էին գտնվում երկու հայ զինծառայող, որոնց նա անգամ չէր էլ ողջունում, սակայն մի անգամ երկուսին միասին «քչփչալով» տեսնելիս որոշել է սպանել նրանց՝ գլուխները կտրելով։ Լրատվամիջոցների փոխանցմամբ՝ երկրորդ սպայի սպանությունը կանխվել է՝ նրա հետ նույն սենյակում բնակվող լիտվացի սպայի շնորհիվ։

2013 թվականի մարտին Մարգարյանի իրավահաջորդները դիմել են Մարդու իրավունքների եվրոպական դատարան` ներկայացնելով անհատական հայց Ադրբեջանի և Հունգարիայի դեմԱզատություն ռադիոկայան, Գուրգեն Մարգարյանի իրավահաջորդները դիմել են ՄԻԵԴ, 01.03.2013։ Նրանք պահանջում են ճանաչել, որ Հունգարիայի կողմից Ադրբեջանին մարդասպան Ռամիլ Սաֆարովի փոխանցումը և Ադրբեջանի կողմից նրան ներում շնորհումը, ըստ էության` արդարացումը և հերոսացումը խախտում է Մարդու իրավունքների եվրոպական կոնվենցիայի 2-րդ հոդվածով (այն է՝ կյանքի իրավունք), 14-րդ հոդվածով (խտրականության արգելք) ամրագրված հիմնարար իրավունքները։

 Ծանոթագրություններ 

 Արտաքին հղումներ 
 Բուդապեշտյան գործ , Սաֆարովի գործին նվիրված հայկական կայք
 Ռամիլ Սաֆարով. «Եկավ ժամանակն ու նախագահը լուծեց այս հարցը»

Կատեգորիա:Ադրբեջանցի զինվորականներ
Կատեգորիա:Ադրբեջանի քաղաքականություն
Կատեգորիա:Ցմահ դատապարտվածներ
Կատեգորիա:Մարդասպաններ
Կատեգորիա:1977 ծնունդներ
Կատեգորիա:Հակահայկականություն